Aṭlanṭa testeṛḥeb s leḥṛaṛa s Inagan n Yahwa
“Ad rreɣ tajmilt i ieeggalen n tuddsa-nwen ɣef leḥṛaṛa-nsen d leqdic-nsen seg wul ɣef Tgelda n Ṛebbi. Eeǧben-aɣ nezzeh lmeǧhudat i txeddmem bac aţ-ţeiwnem imdukkal-nwen di ddin mebla ma teṛǧam kra seg-sen.”
Akka i d-yenna Kasim Reed, lmir n Aṭlanṭa, di Juṛjya (Marikan). Yesteṛḥeb s Inagan n Yahwa i gqesden ad xedmen tlata inejmueen imeqranen di temdint-agi.
Asqamu n tɣiwant n Aṭlanṭa yessufeɣ-ed daɣen yiwen n lexbaṛ ideg i gesteṛḥeb s Inagan n Yahwa ara d-yasen ɣer inejmueen-agi. Yenna-d deg-s: “Llan wazal n tmanya imelyan n Inagan n Yahwa di ddunit, si mkul tamurt d mkul lǧens akk-d lluɣat yemxallafen; xas akken, teddukklem axaṭer eedlen lmeqsudat-nwen. Tebɣam aţ-ţerrem ccan i Yahwa, Ṛebbi i d-iweḥḥan Adlis Iqedsen yerna i d-ixelqen kulci.”
Di yulyu akk-d ɣuct 2014, ţwaxedmen tlata inejmueen imeqranen di temdint-agi, sin s teglizit yiwen s tesbenyulit. Usan-d imeḥdaṛ si 28 tmura. Ayen i d-yeţwaxedmen s teglizit yeţwaṭerjem-ed deg yiwet n tikkelt ɣer trusit akk-d tjabunit i lmend n imeḥdaṛ i gheddṛen lluɣat-agi. Wid akk i gḥedṛen i tlata inejmueen-agi yewweḍ leḥsab-nsen ɣer 95 689 yemdanen.
Deg useggas 2014, Inagan n Yahwa xedmen 24 inejmueen imeqranen igraɣlanen di tesea tmura. Seṭṭac seg inejmueen-agi ţwaxedmen di kra n imukan di Marikan.
kab_Latn kab_Latn kab_Latn kab_Latn kab_Latn kab_Latn